ประกาศการปิโตรเลียมแห่งประเทศไทย เรื่อง การสำรวจเพื่อสร้างระบบการขนส่งปิโตรเลียมทางท่อ
ประกาศการปิโตรเลียมแห่งประเทศไทย
ประกาศการปิโตรเลียมแห่งประเทศไทย
เรื่อง
การสำรวจเพื่อสร้างระบบการขนส่งปิโตรเลียมทางท่อ
--------------------------

 การปิโตรเลียมแห่งประเทศไทย
มีความจำเป็นที่จะต้องดำเนินการสำรวจ เพื่อสร้าง
ระบบการขนส่งปิโตรเลียมทางท่อ
โครงการร่วมทุนวางท่อก๊าซธรรมชาติระหว่าง ปตท. และปิโตรนัส 
เพื่อประโยชน์ทางเศรษฐกิจและความมั่นคงของประเทศ
 อาศัยอำนาจตามความในมาตรา
๒๙ แห่งพระราชบัญญัติการปิโตรเลียมแห่ง
ประเทศไทย พ.ศ. ๒๕๒๑ ผู้ว่าการปิโตรเลียมแห่งประเทศไทย
จึงประกาศให้ทราบทั่วกันว่า 
การปิโตรเลียมแห่งประเทศไทย
จะดำเนินการสำรวจเพื่อสร้างระบบการขนส่งปิโตรเลียมทางท่อ ในเขต
ท้องที่ อำเภอเมืองสงขลา อำเภอสิงหนคร อำเภอควนเนียง
อำเภอบางกล่ำ อำเภอรัตภูมิ 
อำเภอหาดใหญ่ อำเภอนาหม่อม อำเภอจะนะ อำเภอเทพา อำเภอนาทวี
อำเภอสะบ้าย้อย และ
อำเภอสะเดา จังหวัดสงขลา
 ทั้งนี้
ตั้งแต่บัดนี้เป็นต้นไป

  ประกาศ ณ วันที่ ๒๙ มิถุนายน พ.ศ. ๒๕๔๑
 
พละ สุขเวช
 
ผู้ว่าการการปิโตรเลียมแห่งประเทศไทย

[รก.๒๕๔๑/๗๗ง/๑๓๑/๒๔ กันยายน ๒๕๔๑]

 พรพิมล/แก้ไข
 ๐๒/๐๗/๔๕
 B+A
(C )